Sepuluh qiraat

Sepuluh qiraat ialah sepuluh qiraat atau cara bacaan al-Quran yang diiktiraf oleh paraa ulama dalam penyelidikan mereka untuk menentukan cara bacaan yang lazim.

 Sejarah 
Al-Quran diturunkan dengan tujuh "huruf" yang bermaksud loghat atau variasi, dan loghat-loghat tersebut bukan sahaja ada dalam penulisan, tetapi juga dalam cara sebutan, maknanya, bunyi vokal, jeda, dan kepanjangan. Ini adalah kerana orang Arab yang menerima al-Quran mempunyai loghat dan dialek yang berbeza-beza.

Uthman bin Affan r.a. telah menyusun al-Quran menjadi satu bentuk piawai. Terdapat tujuh cara utama untuk membacanya dan tiga cara tambahan untuk membacanya, maka jumlahnya adalah sepuluh. Kesemua bacaan ini dan lafaznya telah diajar oleh Nabi Muhammad, dan telah disampaikan oleh para Sahabat, Tabiin, dan seterusnya.

 Penyebaran 
Kebanyakan daripada sepuluh qiraat ini diketahui oleh para ulama dan telah diwariskan, menyebabkannya tersebar ke seluruh dunia Islam. 

Kebanyakan umat Islam di seluruh dunia, yang berjumlah berjuta-juta dan tinggal di banyak negara, membaca al-Quran versi Hafs, yang diriwayatkan oleh Aasim bin Abu al-Najud.

Di Afrika Barat Laut, Muslim membaca mengikut qiraat Imam Nafi yang merupakan imam penduduk Madinah, yang mengikut riwayat Warsy mahupun Qalun.

Di Sudan dan di Hadramaut, orang Islam membaca qiraat yang diriwayatkan oleh al-Duri daripada Abu Amr al-Basri.

 Pengumpulan 
Apabila sepuluh qiraat itu telah dijadikan mantap oleh para ulama, tiga lagi cara bacaan ditambah kepada tujuh qiraat tadi oleh Imam Ibnu al-Jazari. Ini menjadikan jumlah qiraat menjadi sepuluh. Tiga qiraat tambahan ini adalah daripada imam-imam berikut:

 Abu Jaafar al-Madani.
 Yakub al-Hadrami.
 Khalaf bin Hisyam.

 Tilawah 
Sepuluh qiraat yang telah diiktiraf dan dibuktikan oleh Imam-Imam Qari al-Quran adalah seperti berikut:

 Bacaan Nafiʽ al-Madani.
 Bacaan Ibnu Kathir al-Makki.
 Bacaan Abu Amr al-Basri.
 Bacaan Ibnu Amir al-Dimasyqi.
 Bacaan Aasim bin Abi al-Najud.
 Bacaan Hamzah al-Zaiyat.
 Bacaan Al-Kisai.
 Bacaan Abu Jaafar al-Madani.
 Bacaan Yakub al-Hadrami.
 Bacaan Khalaf bin Hisyam.

 Riwayat 
Untuk setiap sepuluh qiraat, terdapat dua versi bacaan atau riwayat, yang menjadikan jumlah riwayat yang diiktiraf dua puluh:
Dua Belas Riwayat al-Quran yang DiiktirafN°QariRiwayat01Nafiʽ al-Madani Riwayat Warsy
 Riwayat Qalun02Ibnu Kathir al-Makki Riwayat al-Bazzi [ar]
 Riwayat Qunbul [ar]03Abu Amr al-BasriRiwayat al-Duri al-Nahwi

Riwayat al-Susi daripada Abu Amr04Ibnu Amir al-Dimasyqi Riwayat Hisyam
 Riwayat Ibnu Zaqwan05Aasim bin Abi al-Najud Riwayat Syu'bah
 Riwayat Hafs06Hamzah al-Zaiyat Riwayat Khalaf
 Riwayat Khallad07Al-Kisai Riwayat Abu al-Harith al-Laith
 Riwayat Hafs bin Umar al-Duri08Abu Jaafar al-Madani Riwayat Isa bin Wirdan al-Madani
 Riwayat Sulaiman bin Jummaz09Yakub al-Hadrami Riwayat Ruwais
 Riwayat Ruh bin Abdul Mukmin10Khalaf bin Hisyam Riwayat Ishaq bin Ibrahim al-Warraq
 Riwayat Idris bin Abdul Karim al-Haddad

 Lihat juga 

 Qiraat
 Ahruf
 Imam qiraat tujuh
 Ijazah

 Rujukan 

Kategori:Istilah Islam
Kategori:Bacaan Quran
Kategori:Bacaan Warsy